ΓΥΜΝΑΣΙΟ ΓΟΥΒΩΝ ΚΑΙ 3 ΛΥΚΕΙΑΚΕΣ ΤΑΞΕΙΣ

**ΤΑ ΖΩΑ ΣΤΗΝ ΠΑΛΑΙΑ ΔΙΑΘΗΚΗ**

ΕΠΙΒΛΕΠΟΝΤΕΣ ΚΑΘΗΓΗΤΕΣ

ΔΗΜΗΤΡΙΟΣ ΙΩΑΝΝΟΥ – ΕΥΓΕΝΙΑ ΚΑΖΑΝΑ

**ΣΥΜΜΕΤΕΧΟΝΤΕΣ ΜΑΘΗΤΕΣ**

1 Κατερίνα Τριανταφύλλου

2 Βασίλης Βάλβης

3 Κατερίνα Δροσοπούλου

4 Μαρία Μαραγιάννη

5 Κωνσταντίνος Παπαδόγιαννης

6 Γιώργος Δελχάς

Θέμα Project:


«ΣΧΕΣΕΙΣ ΑΝΘΡΩΠΩΝ ΚΑΙ ΖΩΩΝ ΣΤΗΝ ΠΑΛΑΙΑ ΔΙΑΘΗΚΗ»

**ΤΑ ΖΩΑ ΣΤΗΝ ΠΑΛΑΙΑ ΔΙΑΘΗΚΗ**

***ΕΙΣΑΓΩΓΗ***

*Η Αγία Γραφή, το πιο πολυδιαβασμένο βιβλίο του κόσμου, αποτελεί τον φορέα της ιουδαιοχριστιανικής παράδοσης, που μαζί με την ελληνική, αποτελούν τα θεμέλια του σύγχρονου πολιτισμένου κόσμου. Η Πάλαια Διαθήκη ειδικότερα περιγράφει την ιστορία του εβραϊκού λαού, που έχει όμως παγκόσμιο ενδιαφέρον ,καθώς στο όρος Σινά εμφανίστηκε ο ίδιος ο Θεός, και αποκάλυψε στους ανθρώπους το θέλημα Του. Στο Σινά ο Θεός έδωσε τον Δεκάλογο στον εβραϊκό λαό, ο οποίος αργότερα συμπληρώθηκε και τελειοποιήθηκε από τον ίδιο πάλι τον Θεό, όταν Αυτός ενανθρώπησε για την σωτηρία των ανθρώπων.*

*Η Παλαιά Διαθήκη αναφέρεται στον Θεό ως πηγή αγάπης και ελέους. Είναι Αυτός που δημιουργεί τον κόσμο, φυσικά και τον άνθρωπο, τον όποιο και θέτει υπεύθυνο για την συντήρηση της δημιουργίας. Έχει ενδιαφέρον να εξετάσουμε το τι λέγει η Παλαιά Διαθήκη ειδικότερα για τα ζώα, για τα όποια ο Πλάστης τους δεν μπορεί παρά να ενδιαφέρεται. Η σχέση του Εβραίου με τα ζώα είναι διαφορετική φυσικά από αυτή του αρχαίου Έλληνα – οι πολιτισμοί διαφέρουν.*



**ΤΙ ΕΙΝΑΙ ΟΜΩΣ Η ΑΓΙΑ ΓΡΑΦΗ**;

«Αγία Γραφή» ονομάζεται το ιερό βιβλίο των Εβραίων και των Χριστιανών,

που περιλαμβάνει τις Θείες Αλήθειες, όσες δηλαδή αποκάλυψε ο Θεός στον κόσμο,

πρώτα με τον Μωυσή και τους προφήτες, και έπειτα με το Θεάνθρωπο Κύριο

μας, Χριστό, για την σωτηρία των ανθρώπων. Η Αγία Γραφή περιλαμβάνει την

Παλαιά και την Καινή Διαθήκη.

-"ΠΑΛΑΙΑ ΔΙΑΘΗΚΗ"

Έτσι ονομάζεται το σύνολο των βιβλίων που αναφέρονται στην Πάλαια Συνθήκη που συνάφθηκε ανάμεσα στον Θεό και τους ανθρώπους, η όποια έγινε δια μέσου του Μωυσή. Η Παλαιά Διαθήκη περιέχει μια πληθώρα βιβλίων, συγκεκριμένα 49, που χωρίζονται στις εξής 3 κατηγορίες

1)Τα ιστορικά, τα όποια περιγράφουν τα συμβάντα που αφορούν τον εβραϊκό λαό, χωρίς να ωραιοποιούν τις καταστάσεις και να εκθειάζουν το έθνος τους. Συχνά αναφέρονται και παραπτώματα των ιδίων των Εβραίων.

2)Τα προφητικά, όπου οι προφήτες παίρνοντας αφορμή από τα μεγάλα

προβλήματα της εποχής τους, αποκάλυπταν το θέλημα του Θεού στον λαό. Με το θείο χάρισμά τους έβλεπαν πού οδηγούνταν οι Ισραηλίτες με τις πράξεις τους, τους προειδοποιούσαν για τις συνέπειες, ενώ παράλληλα τους έδιναν ένα μάθημα ελπίδας για το μέλλον, προαναγγέλλοντας τον ερχομό του Χριστού.

3)Τα διδακτικά ή ποιητικά, τα όποια απέδιδαν συμβουλές σε έμμετρο λόγο. Είναι

η σοφία του Λαού και των λογίων – σοφών, που διατυπώθηκε με τη μορφή λαϊκών παροιμιών.

Στην κατηγορία αυτή ανήκει το βιβλίο των Παροιμιών, αλλά και άλλα βιβλία.

---------------- ----------------- ------------------

Μέσα από την ιστορία, την ποίηση και την προφητεία, η Πάλαια Διαθήκη έχει ένα στόχο,

να μιλήσει για την ευσπλαχνία του Θεού και να προετοιμάσει την ανθρωπότητα για έλευση του Θεού, δηλαδή του Χριστού, στη γη.

***Η ΑΠΟΚΑΛΥΨΗ ΔΟΘΗΚΕ ΔΙΑ ΤΟΥ ΜΩΥΣΕΩΣ***

**ΠΟΙΟΣ ΗΤΑΝ Ο ΜΩΥΣΗΣ;**

Ο Μωυσής ήταν ένας Ισραηλίτης, ο όποιος είχε μεγαλώσει στο παλάτι του Φαραώ, λίγο

πριν το 1200π.Χ. Αναγκάστηκε να φύγει από την Αίγυπτο και να ζήσει εξόριστος στη χερσόνησο του Σινά, όπου του φανερώθηκε ο Θεός και τον κάλεσε να ελευθερώσει το λαό του από την δουλεία και να τον οδηγήσει στην Παλαιστίνη. Ο Μωυσής φάνηκε στην αρχή απρόθυμος να αναλάβει μια τόσο μεγάλη αποστολή. Ρώτησε να μάθει ποιος είναι αυτός που του αναθέτει ένα τέτοιο έργο. Ωστόσο, αποδέχθηκε το θέλημα του Θεού και τελικά έβγαλε τους Εβραίους από την δουλεία τους στην Αίγυπτο. Αργότερα, έδωσε στους ανθρώπους και τον θείο Νόμο, που περιλαμβάνει και αρκετές διατάξεις σχετικά με τα ζώα.




**Α**

***Η ΔΗΜΙΟΥΡΓΙΑ ΤΩΝ ΖΩΩΝ***

Η Πάλαια Διαθήκη περιλαμβάνει τη δημιουργία του κόσμου, μαζί και του ανθρώπου, από τον ίδιο τον Θεό. Ο Θεός αρχικά δημιούργησε το φως, τα αστρικά σώματα, τη γη και τα νερά, και αργότερα τα φυτά και τα ζώα. Το ότι ο Θεός δημιούργησε τα ζώα μετά τα φυτά, σημαίνει ότι αυτά είναι ανωτέρα από τα τελευταία, άλλα κατώτερα , φυσικά, από τον άνθρωπο.

Ο Θεός δημιούργησε μία ατελείωτη ποικιλία ζώων, τα όποια διαφέρουν πολύ μεταξύ τους. Το καθένα είναι εξοπλισμένο και με διαφορετικά χαρίσματα, προκειμένου να μπορούν να τρέφονται και να αντιμετωπίζουν τους κινδύνους στη ζωή. Οι περισσότερες από αυτές τις ικανότητες είναι κρυφές, και μάλιστα εκπληκτικές , σε σημείο που όταν ο άνθρωπος κατανοεί ορισμένες όψεις της Δημιουργίας, εκπλήσσεται και δοξάζει τον Θεό.

Η Παλαιά Διαθήκη αναφέρει ότι στην αρχή τα ζώα ήταν φιλικά και αγαθά απέναντι στον άνθρωπο, τον όποιο αναγνώριζαν ως αφέντη τους και δεν τον πείραζαν. Αργότερα , όμως, μόλις ο άνθρωπος αμάρτησε , το κακό διείσδυσε και στην φύση, και τα ζώα έγιναν και αυτά εχθρικά μεταξύ τους και προς τον άνθρωπο.



**ΤΑ ΖΩΑ ΩΣ ΜΕΡΟΣ ΕΝΟΣ ΟΙΚΟΣΥΣΤΗΜΑΤΟΣ**

***(κριτική αποτίμηση)***

Τα ζώα, καθώς δημιουργήθηκαν μετά τα φυτά, μπορούν να τα χρησιμοποιούν ελεύθερα , ως πηγή τροφής. Μπορούν να ξεκουράζονται μέσα σε αυτά, να χαίρονται την δροσιά τους, να προστατεύονται από τον ήλιο. Τελικά, ζώα και φυτά αποτελούν μαζί ένα βιολογικό περιβάλλον, ένα οικοσύστημα, όπου υπάρχει και μια ιεραρχία ανάμεσα και στα ίδια τα ζώα . Η ιεραρχία αυτή είναι ενδεικτική της Θείας τάξης, που πρέπει να υπάρχει ανάμεσα στους διαφόρους βιοτικούς παράγοντες του πλανήτη μας, συμπεριλαμβανόμενου και του σωματοπνευματικού όντος, του ανθρώπου. Η θεία αυτή τάξη δεν είναι τίποτα άλλο από αυτό που η επιστήμη της οικολογίας ονομάζει «τροφικές αλυσίδες» και αναπαριστά με τις «οικολογικές πυραμίδες»!

Ακριβώς γι’ αυτό τον λόγο, οι ακραίες καταστάσεις ζωοφιλίας και ζωολατρίας αποτελούν

εκτροπές από την ομαλή σχέση ανθρώπου και ζώων συμφώνα με την Ορθοδοξία, που θέλει να λατρεύεται μόνο ο Θεός και όχι η κτίση.



**Η ΑΦΗΓΗΣΗ ΤΗΣ ΔΗΜΙΟΥΡΓΙΑΣ**

***( Παλαιά Διαθήκη, βιβλίο «ΓΕΝΕΣΗ», κεφ. Α΄)***

*Και είπε ο θεός « να βγάλουν τα ύδατα των θαλασσών ψάρια και ερπετά και πτηνά , τα όποια θα πετούν εις την ατμόσφαιρα μεταξύ του ουράνιου θόλου και της γης». Και έγινε έτσι .Και δημιούργησε ο θεός τα μεγάλα κήτη και τα ψάρια και τα ερπετά, τα οποία, σύμφωνα με την διαταγή του, έβγαλαν τα ύδατα έκαστον κατά το είδος αυτού, καθώς και όλα τα είδη των πτηνών, καθένα κατά το είδος του. Και είδε ο Θεός ότι όλα ήταν καλά και χρήσιμα για το σκοπό για τον οποίο έγιναν. Και ευλόγησε αυτά ο Θεός λέγων «γίνεσθε γόνιμα, αυξάνεσθε και πολλαπλασιάζεστε και γεμίσατε τα ύδατα των θαλασσών. Και τα πετεινά επίσης ας πληθύνουν επάνω εις την γη». Και έγινε εσπέρα και έγινε πρωί και συνεπληρώθη η πέμπτη ημέρα της δημιουργίας. Και είπε ο Θεός «ας βγάλει η γη ζώα διαφόρων ειδών, τετράποδα και ερπετά και θηρία της ξηράς, το καθένα κατά το είδος του». Και έγινε έτσι. Και δημιούργησε ο Θεός τα θηρία της γης, κατά τα είδη αυτών, και τα κτήνη κατά τα είδη αυτών και όλα τα ερπετά της γης κατά τα είδη αυτών. Και είδε ο θεός ότι είναι καλά, σκόπιμα και χρήσιμα.*

[](http://www.google.gr/imgres?q=creation+god&hl=el&sa=X&biw=1280&bih=827&tbm=isch&prmd=imvns&tbnid=mb5qtjRSAAHGWM:&imgrefurl=http://www.alighthouse.com/creation.htm&docid=mQrA4tFMGWuQzM&imgurl=http://www.alighthouse.com/files/liftgraphic2.jpg&w=676&h=454&ei=umIVT6SnD8OLhQf52YjIAQ&zoom=1)

**ΖΩΑ ΚΑΙ ΑΝΘΡΩΠΟΣ**

**(σκέψεις με αφορμή τη βιβλική αφήγηση)**

Η δημιουργία του κόσμου, περιγράφεται από τον προφήτη Μωυσή, στο πρώτο κεφάλαιο

του βιβλίου «Γένεση» της Παλαιάς Διαθήκης. Ο Θεός δημιουργεί τον κόσμο ειδικά για

τον άνθρωπο, μαζί και τα ζώα, ώστε να ζει ο ίδιος σε ένα όμορφο μέρος και να νιώθει χαρά και ευφροσύνη. Φυσικά, ο άνθρωπος μπορεί να τρέφεται απ’ τα ζώα, καθώς αποτελεί την κορωνίδα της δημιουργίας.

Αξίζει να προσέξουμε ότι ο Θεός, φτιάχνει τον κόσμο, βαθμιαία, μέσα σε έξι μέρες, διότι θέλει το έργο του να είναι ωραίο, καθώς επιθυμεί να δώσει στον άνθρωπο ένα τέλειο περιβάλλον για την επιβίωσή του. Στο τέλος κάθε δημιουργικής Ημέρας επαινεί χωριστά κάθε δημιούργημά του με τη φράση "και είδε ο Θεός ότι ήταν καλό". Αυτό μας δείχνει ότι είναι ικανοποιημένος με το έργο του. Άλλωστε, ένας αγαθός Θεός μόνο καλά δημιουργήματα μπορεί να κάνει.

Ο Θεός ,δεν εγκαταλείπει ποτέ τον κόσμο, αλλά προνοεί, φροντίζει και συντηρεί πάντα τη δημιουργία Του, με τη συνεργασία του ανθρώπου.

Όσον αφορά τον άνθρωπο, αυτός πρέπει να ευχαριστεί διαρκώς τον Θεό για αυτήν την προσφορά Του και να προστατεύει το πανέμορφο περιβάλλον που δημιούργησε ο Πλάστης με αγάπη για αυτόν. Επίσης θα πρέπει να σέβεται και τις υπόλοιπες μορφές ζωής, οι όποιες, αν δεν υπήρχαν, δε θα υπήρχε και ο ίδιος.



**Β**

**Ο ΚΑΤΑΚΛΥΣΜΟΣ ΤΟΥ ΝΩΕ**

Σύμφωνα με όσα περιγράφονται στο βιβλίο της Γένεσης της Βίβλου, ο Θεός διέταξε τον Νώε, γιο του Λάμεχ, που ήταν ένας πολύ ευσεβής και δίκαιος άνθρωπος, να κατασκευάσει μια μεγάλη Κιβωτό, γιατί, λόγω των αμαρτιών των ανθρώπων , επρόκειτο να συμβεί ένας μεγάλος κατακλυσμός στη γη. Οι άνθρωποι, συγκεκριμένα, είχαν γίνει πολύ ασεβείς, και δεν λάτρευαν πια τον Θεό. Εκτός από τον Νώε, δεν υπήρχε κανείς άλλος ενάρετος και ευσεβής άνθρωπος.

Ο Θεός του είπε λοιπόν να τοποθετήσει μέσα σ’ αυτή την κιβωτό ένα ζευγάρι από κάθε ζώο, ουτως ώστε να μην εξαλειφτούν τα είδη τους από το πρόσωπο της γης. Μαζί του σωθήκαν φυσικά και τα μελή της οικογένειάς του.

Ο κατακλυσμός κράτησε σαράντα ημέρες, ενώ τα νερά υποχώρησαν μετά από 150 ημέρες. Η Κιβωτός, τελικά, προσάραξε μετά τον κατακλυσμό στο Όρος Αραράτ, ο Νώε κατέβηκε και ευχαρίστησε τον Θεό και έχρισε εκεί έναν βωμό. Πρόκειται για τον πρώτο βωμό που αναφέρει η Βίβλος. Από τους τρεις γιους έξαλλου του Νώε ,Σημ, Χαμ, και Ιαφεθ, κατάγονται συμφώνα με την Πάλαια Διαθήκη, όλοι οι λαοί της γης.



ΚΕΙΜΕΝΟ ΤΗΣ ΠΑΛΑΙΑΣ ΔΙΑΘΗΚΗΣ ΓΙΑ ΤΟ ΝΩΕ (ΓΕΝΕΣΙΣ, 6)

*Ο Θεός , όταν είδε τη γη πως είχε διαφθαρεί, γιατί όλοι είχαν πάρει στραβό δρόμο , είπε στον Νώε : «Για μένα έφτασε το τέλος των ανθρώπων, γιατί γέμισε η γη από τα εγκλήματά τους. Θα τους εξαφανίσω, λοιπόν, μαζί με τη γη. Εσύ όμως κάνε μια κιβωτό από ξύλα ρητινοφόρου δέντρου, χώρισε την σε δωμάτια και άλειψέ την από μέσα και απέξω με πίσσα….Κι εγώ θα φέρω κατακλυσμό νερών για να καταστρέψει κάθε σάρκινο ον, που έχει πνοή ζωής…»… Ο Νώε μπήκε λοιπόν στην κιβωτό αυτός και μαζί του οι γιοι του… από τα καθαρά και τα μη καθαρά ζώα, από τα πτηνά και απ’ όλα τα ερπετά ανά δυο, αρσενικό και θηλυκό, μπήκαν μαζί με τον Νώε στην κιβωτό, όπως είχε διατάξει ο Θεός. Ύστερα από επτά μέρες, άρχισαν να πέφτουν τα νερά του κατακλυσμού στη γη… Για σαράντα μερόνυχτα έβρεχε στη γη… Σαράντα μέρες κράτησε ο κατακλυσμός… Τα νερά συνέχισαν ν’ ανεβαίνουν όλο και πιο πολύ και σκέπασαν όλα τα ψηλά βουνά κάτω από τον ουρανό... Κάθε ζωντανή ύπαρξη που εκινείτο πάνω στη γη χάθηκε : τα πτηνά, τα ερπετά… όλα εξαφανίστηκαν και δεν απέμεινε παρά ο Νώε και όσοι ήταν μαζί του μέσα στην κιβωτό. Τα νερά έμειναν στη γη για εκατόν πενήντα μέρες.*



ΤΟ ΝΟΗΜΑ ΤΗΣ ΙΣΤΟΡΙΑΣ ΤΟΥ ΝΩΕ

Από τη βιβλική διήγηση βγάζουμε ποικίλα συμπεράσματα για τις μεγάλες φυσικές καταστροφές, που επισυμβαίνουν στον πλανήτη μας. Αρχικά, καταλαβαίνουμε ότι οι φυσικές καταστροφές είναι αποτέλεσμα των κακών πράξεων των ανθρώπων, της ανθρώπινης διαφθοράς. Αυτό λέγεται ρητά στην Βίβλο, το καταλαβαίνουμε ωστόσο πολύ καλύτερα σήμερα, oποτε η ανθρώπινη πλεονεξία, ο εγωισμός και η απληστία έχουν ως αποτέλεσμα να καταστρέφεται το περιβάλλον. Ο άνθρωπος εξαντλεί τις πλουτοπαραγωγικές πηγές, γιατί λατρεύει τον εαυτό του, οπότε γίνεται καταναλωτικός και ζητά όλο και περιστέρα . Η οργιώδης οικοδόμηση και η υπερβολή της ανάπτυξης έχουν ως αποτέλεσμα να αποψιλώνεται το περιβάλλον από τους πόρους τους, να μολύνεται και να ρυπαίνεται.

Ο Θεός έχει καταστήσει τον άνθρωπο υπεύθυνο για την συμπεριφορά του, και γι’ αυτό δεν παρεμβαίνει για να σταματήσει την καταστροφή. Ωστόσο, μας έχει προικίσει με λογική για να εννοήσουμε το σφάλμα μας. Πρέπει λοιπόν να καταλάβουμε ότι και στην διήγηση της Κιβωτού του Νώε, που είναι συμβολική, δεν ευθύνεται ο Θεός για την μεγάλη πλημμυρά, αλλά ένοχος για την καταστροφή που επήλθε στη γη είναι ο άνθρωπος, ο οποίος ζει μες στη διαφθορά.

------------------------

Ο Νώε και η οικογένεια του είναι καλοί άνθρωποι, γι’ αυτό και δεν τιμωρήθηκαν.

Αυτό το γεγονός δείχνει ότι όλοι μας θα έλθουμε αντιμέτωποι με τις συνέπειες των πράξεών μας και κανείς δεν μπορεί να είναι ανεύθυνος για την καταστροφή που επιφέρει στην γη. Ο ευσεβής άνθρωπος λατρεύει τον Θεό και όχι τον εαυτό του, γι’ αυτό και η χριστιανική πίστη μαθαίνει στον άνθρωπο να είναι εγκρατής και να σέβεται το περιβάλλον.,

Επομένως, καταλαβαίνουμε ότι η ιστορία του κατακλυσμού του Νώε έχει οικολογικό μήνυμα, επειδή, όπως είπαμε, θέλει να μας δείξει ότι οι άνθρωποι οφείλουμε να προστατεύουμε το περιβάλλον και να το σεβόμαστε, γιατί έτσι δείχνουμε ότι είμαστε υπόχρεοι στο Θεό για όλα όσα μας έχει χαρίσει!

**Γ**

**ΟΙ ΔΙΑΤΑΞΕΙΣ ΤΗΣ ΠΑΛΑΙΑΣ ΔΙΑΘΗΚΗΣ ΓΙΑ ΤΑ ΖΩΑ**

**Η Παλαιά Διαθήκη περιλαμβάνει αρκετές διατάξεις για τα ζώα. Πιο συγκεκριμένα, ο Μωσαϊκός νόμος είναι αυτός που περιέχει τούτες τις διατάξεις, στα βιβλία «Λευιτικό» και κυρίως «Δευτερονόμιο». *Α*λλά τι είναι ο Μωσαϊκός Νόμος ;**

*ΜΩΣΑΙΚΟΣ ΝΟΜΟΣ*

Μωσαϊκός νομός ονομάζεται το σύνολο διατάξεων που περιλαμβάνονταν στην Πεντάτευχο της Παλαιάς Διαθήκης, οι οποίες, σύμφωνα με την αποκρυσταλλωμένη συνείδηση του Ισραηλιτικού λαού, δόθηκαν από τον Θεό δια του προφήτη Μωυσή στο εβραϊκό έθνος, αφού πρώτα ο Γιαχβέ είχε αποκαλύψει το όνομα Του στο όρος Σινά. Χωρίς αμφιβολία, οι ιδέες που βρίσκονται πίσω από κάποιες εντολές, προέρχονται από το θρησκευτικό πολιτισμό της εποχής, ωστόσο τώρα φθίνουμε σε μια πολύ υψηλότερη ηθική έξαρση, λέγω της μοναδικής αγιότητας και δικαιοσύνης του Γιαχβέ.

Ο Μωυσής κατανόησε ότι, για να φτάσει ο λαός της Διαθήκης σε μια σταθερή και δίκαιη μορφή κοινωνίας, έπρεπε να ομοιωθεί προς το Θεό του, να μοιάσει δηλαδή στην αγαθότητά Του. Το ενδιαφέρον του Θεού για τα δημιουργήματά του σήμαινε γι’ αυτά ότι ήταν πολύτιμα και όλοι οι άνθρωποι έπρεπε να ζουν με σεβασμό μεταξύ τους ως άτομα. Ο φόνος, η μοιχεία, η κλοπή, το ψέμα και η απληστία δεν μπορούσαν ποτέ να είναι θεμιτά, επειδή θα οδηγούσαν σε χαώδη κατάσταση και στην αποδιοργάνωση της κοινότητας. Επίσης, όπως ο Γιαχβέ είχε ευδοκήσει να προστατεύσει τους ανυπεράσπιστους Εβραίους στην Αίγυπτο, όφειλαν και εκείνοι να είναι δίκαιοι προς τα ορφανά, τις χήρες, τους παρεπιδημούντες ξένους και προς κάθε άλλο πρόσωπο, υπαγόμενο στη δικαιοδοσία τους, το όποιο βρισκόταν σε μειονεκτική θέση.

Με την καθιέρωση της Διαθήκης, ο Μωυσής και ο λαός του ανέλαβαν το καθήκον να ζήσουν, όπως καταλαβαίνουμε, σύμφωνα με τις Δέκα εντολές. Αυτό επέβαλε ερμηνεία των εντολών, γι’ αυτό και ο Μωυσής άρχισε να εκδίδει διατάξεις για τις ιδιαίτερες κάθε φορά περιστάσεις. Πολλές από αυτές τις αντλούσε από την νομολογία της εποχής, αλλά η έμπνευση, τόσο για την επιλογή όσο και ο,τι αφορούσε την εφαρμογή τους, του ερχόταν στη Σκηνή της Διαθήκης, όπου ο Γιαχνί και ο Μωυσής συνομιλούσαν πρόσωπο με πρόσωπο, όπως ένας άνθρωπος συνομιλεί με έναν φίλο του.

Πολλές από αυτές τις διατάξεις αφορούν τα ζώα, και περιέχονται ειδικά στο Δευτερονόμιο. Παρακάτω, θα παραθέσουμε κάποιες πληροφορίες σχετικές μ’ αυτές τις διατάξεις, αφού πρώτα δώσουμε κάποιες πληροφορίες γι ‘ αυτό το βιβλίο.

*ΤΟ ΔΕΥΤΕΡΟΝΟΜΙΟ*

Το Δευτερονόμιο κατατάσσεται πέμπτο στην σειρά αρίθμησης των βιβλίων της Πεντατεύχου (δηλ. του αρχικού σώματος της Παλαιάς Διαθήκης), και στα Εβραϊκά, από τις πρώτες λέξεις του, λέγεται «Ελεχαντεβαρίμ».

Στην ουσία επαναλαμβάνει πληροφορίες και διατάξεις που περιέχονται στο βιβλίο της Εξόδου, συμπληρώνει ωστόσο και προσαρμόζει τον Νόμο στις νέες συνθήκες ζωής του Εβραϊκού λαού.

Το Δευτερονόμιο διασαφηνίζει τον Δεκάλογο και την λοιπή νομοθεσία που έδωσε ο Θεός στον Μωυσή, στο Όρος Σίνα, και στην Σκηνή επίσης του Μαρτυρίου. Κεντρικό του θέμα είναι ότι οι Ιουδαίοι πρέπει να λατρεύουν τον ένα Θεό, και όχι τα είδωλα. Ο νομός θα πρέπει να τηρείται από τον λαό πίστα, και να υπάρχει υψηλό επίπεδο λατρευτικής και ηθικής ζωής.



ΚΕΙΜΕΝΟ ΤΟΥ ΔΕΥΤΕΡΟΝΟΜΙΟΥ

(Δευτερον. Κεφ. 14)

*Τα ζώα που επιτρέπεται να τρωτέ είναι τα εξής : το βόδι , το πρόβατο, το κατσίκι, το ελάφι , το ζαρκάδι, το πλατώνι, το αγριοκάτσικο, η αντιλόπη, η γαζέλα και το αγριοπρόβατο. Μπορείτε ακόμη να τρωτέ όλα τα ζώα που έχουν οπλή σχισμένη σε δύο νυχιά και είναι μηρυκαστικά. Δε θα τρωτέ όμως αυτά που είναι μόνο μηρυκαστικά και* που έχουν μόνο νύχι σχιστό. Δεν θα τρωτέ , δηλαδή, την καμήλα, τον *λαγό, τον ποντικό και το κουνέλι, επειδή είναι βέβαια μηρυκαστικά, αλλά δεν έχουν σχιστό νύχι. Αυτά θα τα θεωρείτε ακάθαρτα. Επίσης, δε θα τρωτέ το γουρούνι, επειδή έχει βέβαια οπλή σχισμένη σε δυο νύχια, αλλά δεν είναι μηρυκαστικό. Θα το θεωρείτε κι αυτό ακάθαρτο. Δε θα τρώτε το κρέας τους ούτε θ’ αγγίζετε το πτώμα τους..*

*…Τα καθαρά πτηνά επιτρέπεται να τα τρώτε. Εκείνα που δεν θα τρώτε είναι: ο αετός, ο γυπαετός και ο θαλασσαετός, ο ικτίνος και ο γύπας – όλα τα είδη τους, όλα τα είδη των κοράκων, η στρουθοκάμηλος, η κουκουβάγια, ο γλάρος και όλα τα ειδή του γερακιού, ο γκιώνης, η μεγάλη κουκουβάγια και η ίβις, ο πελεκάνος, η κίσσα, ο φαλακροκόρακας, ο πελαργός, ο πελαργός και ο ερωδιός – όλα τα είδη τους - ο τσαλαπετεινός και η νυχτερίδα…*

*…Δεν θα τρώτε το πτώμα κανενός ζώου. Μπορείτε να το δίνετε να το τρώνε οι ξένοι που κατοικούν στις πόλεις σας ή να το πουλάτε στους αλλοδαπούς…*

*Εσείς είστε λαός αφιερωμένος στον Κύριο τον Θεό σας…*

ΣΧΟΛΙΟ ΣΤΟ ΚΕΙΜΕΝΟ : όπως φαίνεται από το κείμενο ,οι Ισραηλίτες δεν πρέπει να τρώνε ό,τι αποτελεί "βδέλυγμα", δηλαδή οτιδήποτε θεωρείται ακάθαρτο και εχθρικό προς το Θεό. Από τα ζώα, λοιπόν, καθαρά θεωρούνται μόνο τα δίχηλα μηρυκαστικά και από τα ψάρια όσα έχουν λέπια - πτερύγια. Ακάθαρτα ζώα, θεωρείται ο χοίρος, κάποια σαρκοφάγα και αρπακτικά, όπως αετοί, γύπες, κόρακες, κουκουβάγιες ή γλάρους. Άλλα, καθώς θεωρούνται μη φυσιολογικά, όπως , για παράδειγμα, η στρουθοκάμηλος, η νυχτερίδα, τα έντομα, τα ερπετά και ορισμένα θαλάσσια ζώα, απαγορεύονται και αυτά.

Ορισμένα ζώα , πάντως, κατά τους ερευνητές, απαγορεύονται γιατί είχαν θεοποιηθεί ή απλώς χρησιμοποιούνταν σε ειδωλολατρικές τελετές, συχνά ως σύμβολα . Οι Εβραίοι έτσι ήθελαν να διαφοροποιηθούν από αυτές τις θρησκείες και να δώσουν έμφαση στον μονοθεϊσμό τους, απαγορεύοντας την βρώση αυτών των ζωών. Υπήρχε άλλωστε κίνδυνος να μπουν ξανά κάποιοι Ιουδαίοι στον πειρασμό της πολυθεΐας.

Η διαίρεση αυτή των ζώων δεν είναι ασφαλώς ουσιαστική. Στην Χριστιανική εκκλησία, οι περιορισμοί αυτοί δεν έχουν καμία ισχύ, πέραν βέβαια της απέχθειας που προξενούν, κατά φυσιολογικό τρόπο, στους ανθρώπους ορισμένα ζώα, όχι όμως για λόγους θρησκευτικούς.

ΣΥΜΠΕΡΑΣΜΑ: Τα ζώα χρησιμοποιούνται σε διαφόρους πολιτισμούς για να διαχωρίσει συμβολικά το καθαρό και το ακάθαρτο και για να διαφοροποιηθεί κάποιος λαός πολιτισμικά από τους γειτονικούς του.

Ανακεφαλαιώνοντας, κάποιες από τις πρόσθετες βασικές αιτίες για τις οποίες γίνεται αυτή η διάκριση ανάμεσα σε καθαρά και ακάθαρτα ζώα, αν και δεν είναι σαφή τα πάντα σε εμάς σήμερα, είναι η φυσική απέχθεια, οι δεισιδαιμονίες, καθώς και το γεγονός ότι κάποιες τροφές προκαλούσαν ασθένεια.

**ΓΕΝΙΚΑ ΣΥΜΠΕΡΑΣΜΑΤΑ**

Κάθε πολιτισμός έχει την δική του ιδιαιτερότητα, τις δική του ιδιομορφία. Η Βίβλος είναι ο κόσμος του μονοθεϊσμού, της αυστηρής άρνησης των Ισραηλιτών να λατρεύσουν οποιονδήποτε άλλον Θεό εκτος από τον Αληθινό Ένα Θεό, τον Γιαχβε. Επομένως, ούτε θεοποίησαν, ούτε λάτρευσαν τα ζώα, αλλά τα χρησιμοποιούσαν ελευθέρα ως πηγή τροφής, ένδυσης κλπ., ενώ μέσα από αυτά, την ομορφιά τους ,τη δύναμή τους κ.λπ. , εύρισκαν αφορμή να λατρεύσουν Τον Κύριο. Αυτό που προέχει στην Βίβλο είναι ο Κτίστης και όχι η Κτίση, δηλαδή η Δημιουργία.

**ΒΙΒΛΙΟΓΡΑΦΙΑ**

**ΠΗΓΕΣ**

**Α) Η ΠΑΛΑΙΑ ΔΙΑΘΗΚΗ (σε διάφορες εκδόσεις και μεταφράσεις)**

**Β) Κείμενο-ερμηνεία**

**1) «Έξοδος» (μετάφραση, ερμηνεία επισκ. Ιερεμία Φούντα, εκδ. Αποστολικής**

**Διακονίας)**

**2) «Δευτερονόμιο» (μετάφραση, ερμηνεία επισκ. Ιερεμία Φούντα, εκδ. Αποστολικής Διακονίας)**

**ΒΟΗΘΗΜΑΤΑ**

**1)Σχολικά βιβλία Θρησκευτικών (ιδιαίτερα τα «Θρησκευτικά» Α Γυμνασίου, ΟΑΕΔ 2011)**

**2)Εγκυκλοπαίδεια «ΠΑΠΥΡΟΣ ΛΑΡΟΥΣ ΜΠΡΙΤΑΝΙΚΑ»**

**3)Εγκυκλοπαίδεια «ΝΕΑ ΔΟΜΗ»**

**ΔΙΑΔΙΚΤΥΟ**

**Ηλεκτρονική Εγκυκλοπαίδεια «Wikipedia» και άλλοι σχετικοί**

**διαδικτυακοί τόποι**

**ΠΕΡΙΕΧΟΜΕΝΑ**

**Σελίδα 1 ΤΑ ΖΩΑ ΣΤΗΝ ΠΑΛΑΙΑ ΔΙΑΘΗΚΗ**

**Σελίδα 2 ΣΥΜΜΕΤΕΧΟΝΤΕΣ ΜΑΘΗΤΕΣ**

**Σελίδα 3 ΕΙΣΑΓΩΓΗ**

**Σελίδα 4 ΤΙ ΕΙΝΑΙ ΟΜΩΣ Η ΑΓΙΑ ΓΡΑΦΗ; (ΠΑΛΑΙΑ ΔΙΑΘΗΚΗ)**

**Σελίδα 5 Η ΑΠΟΚΑΛΥΨΗ ΔΟΘΗΚΕ ΔΙΑ ΤΟΥ ΜΩΥΣΕΩΣ (ΠΟΙΟΣ ΗΤΑΝ Ο ΜΩΥΣΗΣ;)**

**Σελίδα 6 Α) Η ΔΗΜΙΟΥΡΓΙΑ ΤΩΝ ΖΩΩΝ**

**Σελίδα 7 ΤΑ ΖΩΑ ΩΣ ΜΕΡΟΣ ΕΝΟΣ ΟΙΚΟΣΥΣΤΗΜΑΤΟΣ (ΚΡΙΤΙΚΗ ΑΠΟΤΙΜΗΣΗ)**

**Σελίδα 8 Η ΑΦΗΓΗΣΗ ΤΗΣ ΔΗΜΙΟΥΡΓΙΑΣ (ΠΑΛΑΙΑ ΔΙΑΘΗΚΗ, ΒΙΒΛΙΟ «ΓΕΝΕΣΗ»,ΚΕΦ. Α’)**

**Σελίδα 9 ΖΩΑ ΚΑΙ ΑΝΘΡΩΠΟΣ (ΣΚΕΨΕΙΣ ΜΕ ΑΦΟΡΜΗ ΤΗ ΒΙΒΛΙΚΗ ΑΦΗΓΗΣΗ)**

**Σελίδα 10 Β) Ο ΚΑΤΑΚΛΥΣΜΟΣ ΤΟΥ ΝΩΕ**

**Σελίδα 11 ΚΕΙΜΕΝΟ ΤΗΣ ΠΑΛΑΙΑΣ ΔΙΑΘΗΚΗΣ ΓΙΑ ΤΟΝ ΝΩΕ (ΓΕΝΕΣΙΣ, 6)**

**Σελίδα 12 ΤΟ ΝΟΗΜΑ ΤΗΣ ΙΣΤΟΡΙΑΣ ΤΟΥ ΝΩΕ**

**Σελίδα 13 Γ) ΟΙ ΔΙΑΤΑΞΕΙΣ ΤΗΣ ΠΑΛΑΙΑΣ ΔΙΑΘΗΚΗΣ ΓΙΑ ΤΑ ΖΩΑ (ΜΩΣΑΙΚΟΣ ΝΟΜΟΣ)**

**Σελίδα 14 ΤΟ ΔΕΥΤΕΡΟΝΟΜΙΟ**

**Σελίδα 15 ΚΕΙΜΕΝΟ ΤΟΥ ΔΕΥΤΕΡΟΝΟΜΙΟΥ (ΔΕΥΤΕΡΟΝ. ΚΕΦ.14)**

**Σελίδα 17 ΓΕΝΙΚΑ ΣΥΜΠΕΡΑΣΜΑΤΑ**

**Σελίδα 18 ΒΙΒΛΙΟΓΡΑΦΙΑ**